Blådybet er et rum med gulv og loft af spejle, mens væggene er af farvet glas belyst af åbninger skåret i siderne på den container, der omgiver værket. Blådybet er den første af foreløbig seks tilsvarende installationer, Tróndur Patursson (1944) har udført. Den blev skabt i 1996 til en udstilling i København. Containeren er en gave fra kunstneren og blev i 2012 opstillet ved museet efter en renovering betalt af Nordens Hus på Færøerne. Blådybet er inspireret af Tróndur Patursson deltagelse i den irske historiker Tim Severins rekonstruktioner af historiske havrejser med bl. a. en forhistorisk flåde. Rummet i containeren måler ca. 2,2 m i højden, 5 m i længden og 2,5 m i bredden. Herinde ser man ca. 700 m ned- og op. Takket være spejlingerne og de lysende blå vægge oplever den besøgende havets dybde, himlens uendelighed- og sin egen ubetydelighed.